ניסיון הפיכת תוצאות הבחירות לנשיאות ארצות הברית ב-2020

מפת התפלגות האלקטורים בבחירות לנשיאות ארצות הברית בשנת 2020
ניסיון הפיכת תוצאות הבחירות לנשיאות ארצות הברית ב-2020 היה ניסיון של נשיא ארצות הברית המכהן דאז דונלד טראמפ לבטל את תוצאות הבחירות לנשיאות ארצות הברית ב-2020 בהן זכה יריבו ג'ו ביידן. זהו מהלך חסר תקדים<ref></ref><ref></ref> שהתבסס על טענות (שווא כלל הנראה) של טרמאפ להונאת בחירות נרחבת, וניסיונות של טראמפ ותומכיו להשפיע על תהליך ספירת הקולות במספר מדינות וברמה הפדרלית במספר רב של אמצעים. מאמצים אלה הגיעו לשיאם בהסתערות על הקפיטול של ארצות הברית ב-6 בינואר על ידי תומכי טראמפ. גורמים רבים תיארו ניסיונות אלה כניסיון הפיכה או הפיכה עצמית.<ref name="JudgeCarterOpinion"></ref>

לפני ואחרי הבחירות,<ref name="officially secures"></ref> טראמפ ותומכיו קידמו מאמץ להפוך את תוצאות הבחירות. טראמפ ביצע זאת בסיועם של רפובליקנים בכירים, אנשי קמפיין הבחירות שלו, מיופי כוחו, ורבים מתומכיו. טראמפ ובני בריתו השתמשו בטכניקת תעמולה המכונה "שקר גדול" כדי לקדם טענות שווא ותיאוריות קונספירציה רבות. אלו כללו טענות לפיהן הבחירות נגנבו באמצעות מכונות הצבעה מזויפות, הונאה בבחירות וקנוניה קומוניסטית בינלאומית. טראמפ לחץ על ראשי משרד המשפטים כדי שאלו יערערו על תוצאות הבחירות ויצהירו בפומבי שהבחירות זויפו.<ref name="auto6"></ref><ref name="auto8"></ref><ref name="TG-20210803"></ref> עם זאת, התובע הכללי של ארצות הברית, מנהל המודיעין הלאומי ומנהל הסוכנות לאבטחת סייבר ותשתיות – כמו גם כמה מאנשי צוות מסע הבחירות של טראמפ – דחו טענות אלו. שופטים ברמת המדינה וברמה הפדרלית, פקידי בחירות ומושלי מדינות הצהירו גם הם שהטענות חסרות בסיס.<ref name="AtLeast140"></ref><ref name="disputing trump"></ref><ref></ref><ref name="baseless"></ref>

שבוע לאחר ההסתערות על הקפיטול, העומד טראמפ לדין בגין הסתה למרד, אך זוכה על ידי הסנאט. רוב הסנאטורים סברו כי הוא אשם, בהצבעה של 57–43, אך נדרשים שני שלישים מהסנאט, 67 קולות, לשם הרשעה, ולכך חסרו 10 קולות. עשרה מנהיגים של קבוצות הימין הקצוני "הנערים הגאים" ו"שומרי השבועה" הורשעו בקשירת קונספירציה מרדנית בגין פעילותם במתקפה על הקפיטול.<ref></ref>

נאמני טראמפ, כולל ראש הסגל שלו, מארק מדוז, עורך דינו האישי רודי ג'וליאני וכמה מחוקקים רפובליקנים מהוועד החופשי של בית הנבחרים, ניסו להשאיר את טראמפ בשלטון. ברמת המדינות, הטקטיקות שלהם כוונו לבתי המחוקקים של המדינות מתוך כוונה לשנות את התוצאות או לעכב את אישור ההצבעה האלקטורלית בקפיטול.<ref></ref> ברמה הפדרלית, הם קידמו רעיון לפיו סגן הנשיא מייק פנס, יוכל לסרב לאשר את תוצאות הבחירות ב-6 בינואר 2021. כתוצאה מכך, מאות רפובליקנים נבחרים, כולל חברי קונגרס ומושלים, סירבו להכיר בזמנו בניצחונו של ביידן.<ref></ref> מאז כמה מהם הכירו בניצחונו.<ref></ref><ref></ref>

הצוות המשפטי של טראמפ חיפש דרך להביא תיק משפטי לבית המשפט העליון, אך אף אחת מ-63 התביעות שהגישו לא הצליחה<ref name="cummings"></ref>.<ref></ref> הם תלו תקוותיהם במיוחד בתיק טקסס נגד פנסילבניה, אך ב-11 בדצמבר 2020, בית המשפט העליון סירב לדון בתיק זה.<ref name=":5"></ref> לאחר מכן, שקל טראמפ, על פי הדיווחים, מספר דרכים להישאר בשלטון, כולל התערבות צבאית, החרמת מכונות הצבעה וערעור נוסף לבית המשפט העליון<ref name="Politico"></ref>.<ref></ref><ref></ref>

טראמפ ממשיך להתעקש שהבחירות נגנבו,<ref></ref> באמצע שנת 2021 הוא אמר לקבוצת היסטוריונים שהבחירות "זויפו ואבדו".<ref name=":9"></ref> באוגוסט 2022 הצהיר טרמפ שיש להכריז עליו כנשיא או שיש לקיים בחירות חדשות לנשיאות "מייד".<ref></ref>

סקר של האקונומיסט / YouGov שנערך סמוך לבחירות, ב-15–17 בנובמבר 2020, מצא שכמעט כל תומכי טראמפ (88%) טענו כי בחירתו של ביידן אינה לגיטימית, בגלל זיופי בחירות.<ref></ref> לפי סקר של CNBC/Change Research מאותה תקופה, רק 3% מתומכי טראמפ הצהירו שניצחונו של ביידן לגיטימי. 73% ממצביעי טראמפ ראו את טראמפ כמנצח הבחירות, 66% מהם הצהירו שטראמפ לעולם לא צריך לוותר על הבחירות, ו-31% אמרו שטראמפ צריך להילחם עד שהמדינות יאשרו את התוצאות עליהן הצהיר<ref></ref> סקר ממאי 2021, מצא כי כמחצית מתומכי טראמפ המשיכו להאמין בכך שהבחירות זויפו,<ref></ref> חלקם עדיין האמינו שטראמפ יוחזר לשלטון על ידי תהליך יוצא דופן כלשהו.<ref name="buzzfeednews"></ref><ref></ref> אמונות אלו הובילו לקריאות לאלימות ברשתות החברתיות. לפי סקר מספטמבר 2022, 61% מהרפובליקנים עדיין מאמינים כי הבחירות זויפו.<ref></ref>

ביוני 2022, הוועדה הנבחרת של בית הנבחרים למתקפה על הקפיטול ב-6 בינואר אמרה שיש לה מספיק ראיות כדי להמליץ ששמשרד המשפטים האמריקני יתבע את טראמפ,<ref></ref> וב-19 בדצמבר, הוועדה הגישה רשמית את הפניה הפלילית למשרד המשפטים.<ref></ref> ב-1 באוגוסט 2023, חבר מושבעים גדול ב-וושינגטון די. סי. הגיש כתב אישום נגד טראמפ באשמת ניסיונות להטות את תוצאות הבחירות בשנת 2020.<ref name=":0">/</ref> טראמפ הואשם בקשירת קשר להונאת ממשלת ארצות הברית, בהדחת עדים ובקשירת קשר נגד זכויות אזרח 

== רקע ==
=== האשמותיו של טראמפ על הונאה בבחירות ב-2012 ===
בעקבות הבחירות לנשיאות ב-2012, שבהן הנשיא המכהן ברק אובמה זכה בבחירה חוזרת נגד מיט רומני, טראמפ צייץ כי "חבר האלקטורים הם אסון לדמוקרטיה", "אנחנו צריכים לצעוד לוושינגטון ולהפסיק את השטות הזו", וכי הבחירות היו "מזימה מוחלטת", וכי ארצות הברית היא "לא דמוקרטיה".

=== חוסר הוודאות לגבי הסכמת טראמפ להכיר בתוצאת הבחירות ב-2016 ===
טראמפ בעצרת בחירות ב-20 באוקטובר 2016, כשקבע: "אקבל לחלוטין את תוצאות הבחירות הגדולות וההיסטוריות לנשיאות, אם אנצח"

במהלך הקמפיין שלו ב-2016, הצהיר טראמפ שוב ושוב שהבחירות "מזויפות" כנגדו. במהלך הבחירות המקדימות של הרפובליקנים ב-2016, לאחר שטראמפ הפסיד לטד קרוז במהלך הועידה הרפובליקנית של איווה, אמר טראמפ כי קרוז ביצע "הונאה" ו"גנב" את אספת הבחירות של איווה, לאחר שהקמפיין של קרוז הפיץ שמועה שקרית "דקות לפני תחילת [הבחירות]" לפיה המועמד בן קרסון נשר מהמירוץ.<ref></ref><ref></ref><ref></ref>

במהלך הדיבייט האחרון שלו נגד הילרי קלינטון, טראמפ הטיל ספק אם הוא יקבל את תוצאות הבחירות אם יפסיד, ואמר, "אני אשמור אתכם במתח". דבר שנחשב הפרה של עקרונות יסוד שהתקיימו בארצות הברית במשך מעל 200 שנה.

ההערה שלו גררה סערה תקשורתית ופוליטית שבה הוא הואשם בכך ש"איים לקעקע עמוד יסוד של הדמוקרטיה האמריקאית" וכי הוא מגביר את הסיכוי שמיליוני תומכיו עשויים שלא לקבל את התוצאות הבחירות אם יפסיד.<ref></ref> ריצרד האסן, מומחה לדיני בחירות, מבית הספר למשפטים של אירווין, אוניברסיטת קליפורניה, תיאר את הערות טראמפ כ"מזעזעות וחסרות תקדים" וחשש מפני אלימות ברחובות מצד תומכיו אם טראמפ יפסיד. מומחה אחר למשפטים, ריצ'רד רובן טען כי מדובר בניסיון מכוון לבצע ד-לגיטמציה לכל תוצאה שלא תתאים לטרמפ. למחרת אמר טראמפ, "כמובן, אקבל תוצאה ברורה של בחירות, אבל גם אשמור את זכותי להתמודד או להגיש תביעה משפטית במקרה של תוצאה מפוקפקת". הוא גם הצהיר כי הוא "לחלוטין" יקבל את תוצאות הבחירות "אם אנצח".

===חוסר הוודאות לגבי הסכמת טראמפ לקבל הפסד בבחירות ב-2020===
במהלך הקמפיין לבחירות 2020 ציין טראמפ בפוסטים בטוויטר, בראיונות ובנאומים, שהוא עלול לסרב להכיר בתוצאות הבחירות אם יובס; טראמפ טען בצורה שקרית שהבחירות יזויפו נגדו.<ref></ref><ref></ref><ref></ref> ביולי 2020, סירב טראמפ להצהיר אם הוא יקבל את תוצאות הבחירות, ואמר לעיתונאי פוקס ניוז, כריס וואלאס כי "אני חייב לראות. לא, אני לא אגיד סתם כן. אני לא אגיד לא."<ref></ref><ref></ref><ref></ref> טראמפ הציע לדחות את הבחירות לנשיאות עקב מגפת COVID-19, עד שהאמריקאים יוכלו להצביע "כמו שצריך, מאובטח ובטוח".<ref></ref>

טראמפ טען שוב ושוב ש"הדרך היחידה" שהוא יכול להפסיד תהיה אם הבחירות "יזויפו", וסירב שוב ושוב להתחייב לבצע העברה שלווה של השלטון לאחר הבחירות.<ref></ref><ref></ref> לאורך הקמפיין שלו טראמפ גם תקף את ההצבעות בדואר, וטען בצורה שקרית ששיטה זו מכילה שיעורי הונאה גבוהים.<ref></ref><ref></ref><ref></ref> בשלב מסוים אמר טראמפ: "נראה מה יקרה... תיפטר מהקלפיות ויהיה לך שלווה – לא תהיה העברה, למען האמת. יהיה המשך."<ref></ref> הצהרותיו של טראמפ תוארו כאיום "לערער את הסדר החוקתי".<ref></ref> בספטמבר 2020, ראש ה-FBI, כריסטופר ריי, שמונה על ידי טראמפ, העיד בשבועה כי ה-FBI "לא ראה, היסטורית, שום סוג של מאמץ לאומי מתואם של הונאת בוחרים בבחירות גדולות, בין אם זה בדואר ובין אם בצורה אחרת".

מספר חברי קונרגס רפובליקנים התעקשו שהם מחויבים למעבר ממשל מסודר ושליו, אך הם סירבו למתוח ביקורת על דברי טראמפ.<ref></ref> ב-24 בספטמבר העביר הסנאט פה אחד החלטה המאשרת את מחויבות הסנאט להעברת השלטון בדרכי שלום.<ref></ref> טראמפ הצהיר כי הוא מצפה שבית המשפט העליון האמריקני יכריע בבחירות וכי הוא רוצה רוב שמרני במקרה של מחלוקת בחירות, והדגיש את מחויבותו למינוי מהיר של שופטת תשיעית לאחר פטירתה של רות באדר גינסבורג.

עלו גם חששות לגבי ההסכמה מצד רפובליקנים אחרים לתוצאות הבחירות. לדוגמה, ב-8 באוקטובר, הסנאטור הרפובליקני מייק לי צייץ בטוויטר "אנחנו לא דמוקרטיה" ו"דמוקרטיה היא לא המטרה; חירות, שלום ושגשוג. אנחנו רוצים שהמצב האנושי יפרח. דמוקרטיה בעלת דרגות עלולה לסכל זאת."

לפני הבחירות, כריסטופר בוזי, מייסד שירות הניתוח של טוויטר המכונה Bot Sentinel, אמר כי חשבונות טוויטר לא אותנטיים מקדמים טענות כוזבות או לא מאומתות על הונאת בוחרים, או מקדמים את הטענות המופרכות של טראמפ על חוסר תקינות בספירת פתקי הצבעה.<ref></ref>

== סירוב להכיר בהפסד בבחירות 2020 ==
של CNN, דניאל דייל, נכון ל-9 ביוני 2021, הנשיא לשעבר דונלד טראמפ פרסם 132 הצהרות כתובות מאז עזיבתו את תפקידו, מהן "שליש כללו שקרים לגבי הבחירות" – יותר מכל נושא אחר.<ref name="CNN_20210612"> Similar graphic in source attributed to Janie Boschma, CNN.</ref>]]

ב-7 בנובמבר 2020, לאחר קונצנזוס של חברות חדשות גדולות שהכריזו על ביידן כנשיא הנבחר<ref name="projected"></ref> סירב טראמפ לקבל את ההפסד. הוא הכריז כי "הבחירות הללו רחוקות מלהסתיים" וטען להונאת בחירות מבלי לספק ראיות.<ref name="USATODAY_election"></ref> באופן פרטי, הוא אמר לעוזר אחד "אני פשוט לא הולך לעזוב", ולעוזר אחר אמר "אנחנו אף פעם לא עוזבים. איך אתה יכול לעזוב כשניצחת בבחירות?".<ref></ref>

טרמאפ הבהיר כי ימשיך בתביעות משפטיות במדינות מפתח, אך רוב התביעות נדחו על ידי בתי המשפט.<ref name="conclusive"></ref><ref name="ft lawsuits"></ref><ref name="buzzfeed-tillman"></ref> הצוות המשפטי שלו, בראשות רודי ג'וליאני, העלה קביעות כוזבות ובלתי מבוססות רבות כדי לטעון שהבחירות נגנבו. הללו כללו קונספירציה קומוניסטית בינלאומית, זיוף מכונות הצבעה והונאות בקלפיות.<ref name="swenson"></ref><ref name="incendiary"></ref><ref name="craziest"></ref><ref name="wild"></ref> טראמפ מנע מפקידי ממשל לשתף פעולה עם העברת הנשיאות לג'ו ביידן.<ref></ref> התובע הכללי, וויליאם בר, אישר למשרד המשפטים ליזום חקירות "אם יש האשמות ברורות ואמינות לכאורה לאי-סדרים, שאם הן נכונות, עלולות להשפיע על תוצאות הבחירות הפדרליות במדינה בודדת".<ref></ref>

טראמפ ובני בריתו עודדו פקידי מדינות לזרוק פתקי הצבעה חוקיים, לערער על תהליכי אישור ההצבעה ולבטל תוצאות בחירות מאושרות.<ref name="Gardner"></ref><ref name="2dozen"></ref> בשיחת טלפון בתחילת ינואר 2021, הוא לחץ על מזכיר המדינה של ג'ורג'יה, הרפובליקני בראד רפנספרגר, "למצוא" את 11,780 הקולות הדרושים כדי להבטיח את ניצחונו במדינה.<ref name=":3"></ref> הוא דחק שוב ושוב במושל ג'ורג'יה בריאן קמפ לכנס מושב מיוחד של בית המחוקקים כדי לבטל את ניצחונו המאושר של ביידן במדינה, והוא הגיש בקשה דומה ליו"ר בית פנסילבניה.<ref name="trump asks"></ref><ref name="KempLegis"></ref><ref name="scolforo"></ref><ref name="georgia officials"></ref> בשיחת ועידה, הוא ביקש מ-300 מחוקקי מדינות רפובליקנים לחפש דרכים להפוך את תוצאות הבחירות המאושרות במדינותיהם.<ref name="WP-20211023"></ref> פקידים רפובליקאים בשבע מדינות, בהנחיית עורך דינו האישי של טראמפ, יצרו תעודות בחירות מזויפות במטרה לטעון בצורה כוזבת שטראמפ נבחר מחדש.<ref name="NYT-20220121"></ref><ref name="cnn.com"></ref><ref name="The Washington Post"></ref>

עד 30 בדצמבר 2020, מספר רפובליקנים בקונגרס ובסנאט הצהירו כי ינסו לאלץ את שני הבתים לדון אם לאשר את תוצאות חבר האלקטורים.<ref></ref><ref></ref><ref></ref> מייק פנס, אשר כסגן נשיא ניהל את ההליכים, הצהיר כי יסייע למאמץ, והצהיר ב-4 בינואר, "אני מבטיח לך, בוא ביום רביעי הזה, יגיע יומנו שלנו בקונגרס". בנוסף, טראמפ וכמה מתומכיו קידמו תאוריית כוזבת "כרטיס פנס" ("Pence card") לפיה, גם אם הקונגרס יאשר את התוצאות, לסגן הנשיא יש את הסמכות לדחות אותן.<ref name="BroadwaterFutileBid"></ref><ref name="karni"></ref><ref></ref>

בחודשים שבין יום הבחירות ליום השבעת ביידן (20 בינואר), טראמפ עסק במאמצים מרובים לבטל את תוצאות הבחירות. הוא הגיש תביעות רבות, דחק ברשויות מקומיות ורשויות מדינות לבטל את התוצאות בתחום השיפוט שלהן, לחץ על משרד המשפטים לאמת טענות חסרות בסיס על הונאת בחירות, ועבד עם בעלי ברית בקונגרס כדי לבטל את התוצאות בקונגרס ב-6 בינואר<ref name="NYT-20210131"></ref>

מאז שעזב את תפקידו, טראמפ המשיך להתעקש שהוא באמת ניצח בבחירות 2020. לפי הדיווחים הוא לא אוהב את המונח "נשיא לשעבר", והצהרותיו הרשמיות מתייחסות אליו כ"הנשיא ה-45" או פשוט כ"45", כמו באתר החדש שלו, www.45office.com.<ref></ref> במהלך נאומיו הפומביים הוא חוזר על טענותיו לפיהן הפסיד רק בגלל הונאה מסיבית בבחירות, באומרו "זו הייתה הונאת המאה וזה היה פשע המאה"<ref></ref> ו"ניצחנו פעמיים בבחירות [2016 ו-2020 ] וייתכן שנצטרך לזכות בו בפעם השלישית [2024]. זה אפשרי."<ref></ref>

==נובמבר 2020==

הבחירות לנשיאות ארצות הברית ב-2020 נערכו ביום שלישי, 3 בנובמבר. לפחות בהזדמנות אחת בנובמבר 2020, הודה טראמפ באופן פרטי שהוא הפסיד בבחירות. אליסה פארה גריפין, עוזרת של טראמפ בבית הלבן, נזכרת שקרא "אתה מאמין שהפסדתי לבחור הזה?" תוך כדי צפייה בביידן בטלוויזיה.<ref></ref> עם זאת, זו לא הייתה עמדתו הציבורית של טראמפ.

===טענות להונאת בחירות באינרטנט ופיטורי ראש הסוכנות לאבטחת סייבר ותשתיות===
[[כריס קרבס שכיהן כמנהל הסוכנות לאבטחת סייבר ותשתיות, הפריך שמועות על זיופי בחירות באמצעות מחשבים, בתגובה טראמפ פיטר אותו]]
ב-12 בנובמבר 2020 דווח כי טרמאפ צפוי לפטר את מנהל הסוכנות לאבטחת סייבר ותשתיות , CISA, כריס קרבס . הצפי לפיטוריו נבע בחלקו מתרומתו של קרבס ביצירת אתר מטעם CISA בשם "שמועות על בטיחות אלקטרוניות של הבחירות מול המציאות".
כדי להפריך דיסאינפורמציה הקשורה לבחירות, שחלק ניכר ממנה קודם על ידי טראמפ ובעלי בריתו.<ref></ref><ref></ref> כמנהל CISA, קרבס היה "פקיד אבטחת הסייבר הבכיר ביותר בממשל האחראי על אבטחת הבחירות לנשיאות".<ref></ref>

ב-17 בנובמבר, כתב קרבס בציוץ בטויטר כי "59 מומחי אבטחת בחירות כולם מסכימים, 'בכל מקרה שאנו מודעים לו, הטענות הללו (של הונאה) היו בלתי מבוססות או לא קוהרנטיות מבחינה טכנית."<ref name = Nakashima></ref> טראמפ פיטר את קרבס באמצעות טוויטר באותו יום, בטענה שההצהרה של קרבס הייתה מאד לא מדויקת, בכך שהיו פגמים והונאות מסיביות. טראמפ לא סיפק ראיות להונאה כזו.<ref name = Nakashima/><ref></ref>

סידני פאוול, עורך דין של טראמפ ומייקל פלין, טענו בתוכניות בפוקס ניוז כי תוכנית מחשבי-על ממשלתית סודית העבירה קולות מטראמפ לביידן בבחירות, טענה שקרבס דחה כ"שטויות" ו" מתיחה."<ref></ref> קרבס, כינה את הבחירות "הבטוחות ביותר בהיסטוריה האמריקאית".<ref name="60Min20201129"></ref>

בתחילת דצמבר, עורך דין בצוות של טראמפ, ג'וזף דיגנובה , אמר בראיון ל-פודקסט של Newsmax TV, כי קרבס חמור, וכי "צריך לגרור ולבתר אותו. צריך ולקחת אותו עם שחר ולירות בו".<ref name="taken out and shot"></ref> ב-8 בדצמבר 2020, קרבס הגיש תביעה אזרחית נגד דיגנובה, קמפיין טראמפ ו-Newsmax TV, והאשים אותם ב"השמצה, גרימת מצוקה רגשית מכוונת, סיוע וקנוניה אזרחית". הוא אמר כי הוא ספג "מטח של איומים והטרדות" כתוצאה מהערות דיג'נובה.<ref></ref> באפריל 2021 דיגונבה התנצל על דבריו.

===ניסיונות החרמת מכונות הצבעה===
החל מנובמבר 2020, אנשי הקמפיין של טראמפ ניסו לגרום לרשויות אכיפת החוק המקומיות להחרים מכונות הצבעה בטענה כי עליהן להבדק בידי אנשי טראמפ. במחוז אחד במישיגן, יועצי טראמפ כולל רודי ג'וליאני התקשרו לתובע המחוזי סמוך ל-20 בנובמבר 2020. הם ביקשו ממנו להשיג את מכונות ההצבעה של המחוז ולמסור אותן לצוות טראמפ. הוא סירב, אך שופט הורה מאוחר יותר להעמיד את המכונות לרשות נציגי טראמפ. מאוחר יותר הם הפיקו "דוח פורנזי" הטוען כי יש ראיות להונאה; מומחי בחירות אמרו שהמסקנה הייתה שקרית והדוח "פגום באופן קריטי".<ref></ref> ביולי 2023 החקירה הובילה להגשת כתב האישום נגד עורכת הדין סטפני למברט בגין מזימה לחבל במכונות הצבעה.<ref></ref> במרץ 2024 היא נעצרה בהוראת בית משפט לאחר שלא התייצבה לשימוע בתיק הפלילי שלה במישיגן ביחס למכונות ההצבעה.

===אלקטורים "חלופיים"===
ב-3 בנובמבר, גרגורי ג'ייקוב כתב למארק שורט שלא יהיה זה רצוי שהציבור יתפוס את סגן הנשיא פנס כאילו הוא מוטה ביחס ל"שאלות הנוגעות להצבעות אלקטורליות במחלוקת".<ref></ref>

ב-4 בנובמבר, ראש הסגל של הבית הלבן, מארק מדוז, קיבל הודעת טקסט הקוראת ל"אסטרטגיה אגרסיבית" של בתי המחוקקים בראשות הרפובליקנים של שלוש מדינות "פשוט ישלחו את האלקטורים שלהן להצביע ויפנו לבית המשפט העליון". על פי הדיווחים, ההודעה נשלחה על ידי שר האנרגיה של טראמפ, ריק פרי.<ref name="independentPerry"></ref>

ב-5 בנובמבר, דונלד טראמפ ג'וניור שלח הודעת טקסט למדוז המתווה דרכים לחתור תחת תהליך חבר האלקטורים ולהבטיח לאביו כהונה שנייה. בהודעה נכתב: "זה מאד פשוט. יש לנו מספר נתיבים. אנחנו שולטים בכולם. יש לנו בקרה תפעולית. מינוף מוחלט. רמה מוסרית גבוהה. POTUS חייב להתחיל את הקדנציה השנייה כעת". הוא המשיך כי "הרפובליקנים שולטים ב-28 מדינות, דמוקרטים ב-22 מדינות. שוב טראמפ מנצח", והוסיף, "או שיש לנו הצבעה שאנו שולטים בה ואנחנו מנצחים או שזה יועף לקונגרס ב-6 בינואר 2021". ביידן עדיין לא הוכרז כמנצח בזמן הטקסט.<ref></ref> ב-3 במאי 2022 טראמפ ג'וניור העיד בפני הוועדה הנבחרת בבית הנבחרים, כי הוא לא כתב את ההודעה ואינו זוכר מי כן, אך הרעיון "נשמע סביר" והיא "התוכנית הכי מתוחכמת" ששמע. למרות שזה נגע ל"דברים שאני לא בהכרח, אתה יודע, יודע עליהם יותר מדי".<ref></ref>

ב-9 בנובמבר, ג'יני תומאס, אשתו של שופט בית המשפט העליון קלרנס תומאס, שלחה אימייל ל-29 מחוקקים באריזונה, כולל ראסל באוורס ושונה בוליק, ועודדה אותם לבחור "לוח נקי של אלקטורים" ואמרה להם שהאחריות היא "שלכם ושלכם בלבד".<ref name="Brown_6/10//2022"></ref>

===תביעות משפטיות===
לאחר הבחירות אנשי הקמפיין של טראמפ הגישו מספר תביעות נגד תהליכי בחירות, ספירת קולות ותהליך אישור הקולות במספר מדינות, כולל אריזונה, ג'ורג'יה, ויסקונסין, מישיגן, נבדה, פנסילבניה, וטקסס.<ref name="bloomberg-law-davis-list"></ref> מקרים רבים כאלה נדחו במהירות,<ref name="buzzfeed-tillman2"></ref> ועורכי דין ומשקיפים אחרים ציינו כי לתביעות לא תהיה השפעה על תוצאות הבחירות.<ref name="econ-nov-7"></ref><ref name="ft-shubber"></ref><ref name="npr-parks-suits-nov-10"></ref> עד 19 בנובמבר, יותר משני תריסר מהתביאות המשפטית שהוגשו מאז יום הבחירות נכשלו.<ref name="2dozen2"></ref> ב-21 בנובמבר, בבית המשפט המחוזי בפנסילבניה, השופט הרפובליקני מתיו בראן, דחה את התיק וכתב:

== דצמבר 2020 ==
[[התובע הכללי של ארצות הברית בימי טרמאפ, ויליאם בר]]
ב-1 בדצמבר 2020, התובע הכללי של ארצות הברית, ויליאם בר, אמר כי עורכי דין וסוכני FBI בארצות הברית חקרו תלונות והאשמות על הונאה, אך לא מצאו שום דבר בעל חשיבות.<ref name="NYT-20210201mr"></ref> ב-3 בדצמבר 2020, מנהל המודיעין הלאומי ג'ון רטקליף אמר שטרם נמצאו ראיות להתערבות זרה.<ref></ref><ref></ref>

היועץ לביטחון לאומי לשעבר של טראמפ, מייקל פלין, שקיבל חנינה נשיאותית זמן קצר לאחר הבחירות, קרא ב-1 בדצמבר בפומבי לנשיא להשעות את החוקה, להשתיק את העיתונות ולקיים בחירות חדשות בפיקוח צבאי.

=== לחץ של טראמפ על פקידים בכירים ופוליטיקאים במדינות ===
ב-5 בדצמבר פנה טראמפ למושל ג'ורג'יה, בריאן קמפ, ודחק בו לזמן מושב מיוחד של בית המחוקקים של המדינה, במטרה לעקוף את תוצאות הבחירות במדינה, ולמנות אלקטורים שיתמכו בטראמפ. הוא גם התקשר ליו"ר בית הבוחרים של פנסילבניה במטרה דומה, והזמין בכירים רפובליקנים ממדינת מישיגן לבית הלבן כדי לדון בתוצאות הבחירות במדינה.<ref></ref> המגעים עם אנשי ג'ורג'יה ופנסילבניה נוצרו לאחר שניצחונותיו של ביידן אושרו באותן מדינות; ניצחונו של ביידן במישיגן אושר שלושה ימים לאחר הפגישה עם טראמפ בבית הלבן.<ref></ref>

לאחר שבג'ורג'יה בוצעה ספירת קולות פעמיים, ובשתיהן אושרו תוצאות זכייתו של ביידן, קיבל מזכיר המדינה הרפובליקני, בראד רפנספרגר איומי מוות. פעילים במפלגתו, כולל שני הסנאטורים של המדינה לחצו עליו להתפטר.<ref></ref><ref></ref> ב-23 בדצמבר, טלפן טראמפ לראש החקירות במשרד מזכיר המדינה של ג'ורג'יה, שחקר אז האשמות על הונאה בקלפי בדואר, ואמר לו כי אם הוא יבדוק את מחוז פולטון הוא "ימצא דברים שלא יאומנו" וכי "כשהתשובה הנכונה תצא, תקבלו שבחים";<ref></ref> החקירה הגיעה בסופו של דבר למסקנה שאין כל ממש בהאשמות.<ref></ref> ב-8 בדצמבר, התובע הכללי של טקסס, קן פקסטון, תבע את ג'ורג'יה וכן את מישיגן, ויסקונסין ופנסילבניה (Texas v. Pennsylvania), וביקש מבית המשפט העליון של ארצות הברית לפסול את תוצאות ההצבעה של המדינות. פקסטון טען שהן הפרו את החוקה, וציין שלל תלונות שבתי משפט אחרים כבר דחו.<ref></ref><ref></ref> טראמפ ושבעה עשר תובעים כלליים רפובליקנים (ברמת המדינה) הגישו בקשות לתמוך בתיק, דבר שהוביל לביקורת נוקבת מצד מומחים משפטיים ופוליטיקאים.<ref name="auto3"></ref><ref name="auto4"></ref> ביום הגשת התביעה, הזהיר טראמפ את התובע הכללי של ג'ורג'יה, כריס קאר, שלא לגייס גורמים רפובליקנים אחרים להתנגדות לתביעה.<ref></ref>

ב-4 בדצמבר 2020, חתמו 64 רפובליקנים החברים באספה הכללית של פנסילבניה על מכתב, הקורא למשלחת הקונגרס של המדינה לפסול את קולות האלקטורים שתמכו בביידן. קים וורד, מנהיגת הרוב הרפובליקני בסנאט של פנסילבניה, אמרה שטראמפ התקשר אליה כדי לומר שהייתה הונאה בבחירות, אבל היא לא ראתה את המכתב לפני שפורסם. היא הצהירה שמנהיגים רפובליקנים צפויים לתמוך בטענותיו של טראמפ, וכי לו הייתה מכריזה על התנגדות למכתב, "הייתי גורמת לכך שהבית שלי יופצץ הלילה".<ref></ref><ref></ref>

ב-10 בדצמבר 2020, לאחר שנדחו מספר תביעות, צייץ טראמפ בטוויטר: "זה הולך להסלים באופן דרמטי. זה רגע מאוד מסוכן בהיסטוריה שלנו.... העובדה שגונבים את המדינה שלנו. מתרחשת הפיכה לנגד עינינו, והציבור לא יכול לסבול את זה יותר."<ref></ref>

=== עתירות לבית המשפט העליון ===
לפני ואחרי הבחירות, טראמפ אמר שהוא מצפה שהתוצאה תוכרע על ידי בית המשפט העליון, שם שופטים שמרנים החזיקו ברוב של 6–3, כאשר שלושה מהשופטים מונו על ידי טראמפ.<ref name="doa"></ref>

ב-21 בנובמבר, קבוצה של מחוקקים רפובליקנים בפנסילבניה עתרה לבית המשפט העליון של ארצות הברית בערעור על החלטת בית המשפט העליון של פנסילבניה שפסק נגד בית המחוקקים. העתירה ביקשה לבטל פתקים שנשלחו בדואר לאחר הצבעה, או להורות לבית המחוקקים לבחור את האלקטורים של פנסילבניה. ב-8 בדצמבר, בית המשפט העליון דחה את הבקשה בצו בן משפט אחד, ללא חתימה. עד להחלטת בית המשפט העליון, תוצאות הבחירות בפנסילבניה אושרו לטובתו של ביידן. עורכי דין מטעם מדינת פנסילבניה טענו בפני בית המשפט העליון כי בקשת המחוקקים היא "פגיעה בדמוקרטיה החוקתית" וכי "העותרים מבקשים מבית משפט זה לבצע את אחת הטענות הדרמטיות והמפריעות ביותר לכוח שיפוטי בתולדות הרפובליקה; אין בית משפט שהוציא אי פעם צו המבטל את אישורו של מושל לגבי תוצאות הבחירות לנשיאות".<ref name="auto1"></ref>

=== בחינה של הטלת משטר צבאי וניסיון להחרים מכונות הצבעה ===
לאחר שהמאמצים המשפטיים של טראמפ ושלוחיו נכשלו בבתי משפט מדינתיים ופדרליים רבים, כולל בית המשפט העליון, כמה פעילי ימין ובני ברית של טראמפ – כולל מייקל פלין, סידני פאוול ולין ווד – הציעו שטראמפ יוכל להשעות את החוקה, להכריז על ממשל צבאי ו"להריץ מחדש" את הבחירות.<ref></ref><ref></ref> קציני צבא בדימוס רבים, עורכי דין ופרשנים אחרים הביעו אימה נוכח רעיון כזה.<ref></ref>

ב-18 בדצמבר ערך טראמפ פגישה עם רודי ג'וליאני, ראש הסגל מארק מדווס, יועץ הבית הלבן פט סיפולוני , פאוול ופלין בבחדר הסגלגל. בפגישה, בחן טראמפ את הרעיון למנות את פאוול, אשר קידמה תיאוריות קונספירציה ושקריות על הבחירות, כסוכנת מיוחדת לחקר ענייני הבחירות, אם כי רוב היועצים שנכחו התנגדו בנחרצות לרעיון זה. שני צווים ביצועיים נוסחו למינוי סוכן מיוחד ולשם החרמת מכונות הצבעה, שטראמפ טען באופן כוזב כי זויפו נגדו. צו אחד קרא לפנטגון להחרים מכונות הצבעה, בעוד שהאחר הטיל זאת על המחלקה לביטחון המולדת. בהוראת טראמפ, התקשר ג'וליאני ב-17 בדצמבר לקן קוצ'ינלי , סגן מפקד המחלקה לביטחון המולדת, לשאול אם המחלקה יכולה להחרים את המכונות, אך קוצ'יני אמר שאין לו את הסמכות לעשות זאת. בעצתו של ג'וליאני, דחה טראמפ המלצה של פלין ופאוול לחייב את הפנטגון להחרים את המכונות, וביל בר דחה על הסף את הצעת הנשיא שמשרד המשפטים יעשה זאת.<ref></ref><ref></ref><ref name="trump had role"></ref> לפי הדיווחים פלין דן ברעיון שלו להכריז על משטר צבאי, אם כי אחרים התנגדו גם לרעיון הזה, ודעתו של טראמפ בעניין לא הייתה ברורה.

באותו יום, התראיין פלין בערוץ הטלווזיה הימני, Newsmax TV, וטען כי על טראמפ להכריז על משטר צבאי, כדי שהצבא יפקח על קיום בחירות חדשות לנשיאות במדינות המתנדנדות שבהן טראמפ הפסיד. טראמפ דחה את הדיווחים על דיון במשטר צבאי כ"חדשות מזויפות", אך לא היה ברור אם הוא אישר את הרעיון.<ref name="Goodwin"></ref>

ניסיון של טראמפ להפעיל משטר צבאי כדי לפסול את תוצאות הבחירות הוא בלתי חוקי ונוגד את החוקה.<ref name="FinkelsteinPainter"></ref><ref></ref> בסוף דצמבר 2020, חוקרים משפטיים, קלייר פינקלשטיין וריצ'רד פיטר כתבו כי למרות שזה מאד לא סביר שטראמפ אכן "ינסה לעורר הפיכה צבאית", בפועל התובע הכללי ג'פרי רוזן, צריך להיות מוכן להנחות את אכיפת החוק הפדרלית "לעצור כל אדם, כולל במידת הצורך את הנשיא, ש... קשר קשר לביצוע תוכנית בלתי חוקית זו". בהשוואה לטענה היפותטית של חוק צבאי כדי לבטל את הבחירות, הם השווו זאת להתקפה על פורט סאמטר ב-1861, וכתבו שכל תוכנית כזו תהווה קונספירציה מרדנית ואולי פשעים אחרים, ושכל קציני הצבא שמקבלים הוראה לסייע לתוכנית כזו, נדרשים, על פי הקוד האחיד לצדק צבאי, להתעלם מפקודה בלתי חוקית כזו.<ref name="FinkelsteinPainter" />

גנרל [[ג'יימס מקונוויל, ראש מטה צבא ארצות הברית פרסם הצהרה יחד עם מזכיר ההגנה ראיין מקארתי לפיה לצבא אסור להתערב בבחירות]]
ב-18 בדצמבר, מזכיר הצבא ראיין מקארתי וגנרל ג'יימס מקונוויל, ראש מטה צבא ארצות הברית, פרסמו הצהרה משותפת שבה נאמר: "אין תפקיד לצבא האמריקני בקביעת תוצאות בחירות אמריקאיות".<ref name="Frum_12/20/2020"></ref>

ב-3 בינואר, כל עשרת מזכירי ההגנה לשעבר שחיים עדיין – אשטון קרטר, דיק צ'ייני, ויליאם כהן, מארק אספר, רוברט גייטס, צ'אק הייגל, ג'יימס מאטיס, ליאון פאנטה, ויליאם פרי ודונלד רמספלד – פרסמו מאמר משותף ב"וושינגטון פוסט" הקורא להעברה שלווה ומסודרת של השלטון, וציינו כי:<ref name="All10SECDEF"></ref>

מזכירי ההגנה לשעבר כתבו כי "שר ההגנה בפועל כריסטופר מילר ופקודיו – מינויים פוליטיים, קצינים ועובדי מדינה – כל אחד מחויב בשבועה, חוק ותקדים להקל על כניסתו לתפקיד של הממשל הנכנס, ולעשות זאת בלב שלם. כמו כן עליהם להימנע מכל פעולה פוליטית המערערת את תוצאות הבחירות או מעכבות את הצלחת הצוות החדש."<ref name="All10SECDEF"/>

===לחץ על משרד המשפטים===
[[ג'פרי רוזן, תובע הכללי לאחר התפטרות ויליאם בר, סירב לפתוח בחקירות על זיופי בחירות ללא בסיס להאשמות]]
ב-14 בדצמבר הכריז ויליאם בר, התובע הכללי, על כוונתו להתפטר מהתפקיד החל מ-23 בדצמבר. כאשר ההתפטרות נכנסה לתוקף, החל ג'פרי רוזן את תפקידו כתובע הכללי בפועל בשבועות האחרונים לנשיאותו של דונלד טראמפ.

טראמפ הפעיל לחץ אדיר על רוזן, בהודעות דואר אלקטרוני ובפגישות פנים אל פנים, בהן דרש ממנו לפתוח בחקירה נגד "זיופי בחירות" במדינות המתנדנדות, בהן היה רוב של מצביעים שחורים, ללא בסיס כלשהו לחשדות. רוזן פירש זאת כבקשה להטות את תוצאת הבחירות, וסירב. ב-22 בינואר 2021 פורסם כי טראמפ שקל לפטר את רוזן ולהחליף אותו באדם מטעמו שיבטל את תוצאות הבחירות. הוא נמנע מלממש את התוכנית רק לאחר שכל בכירי מחלקת המשפטים הצהירו שהם יתפטרו אם יעשה זאת.

בסוף דצמבר, על פי הדיווחים, טראמפ התקשר לרוזן "כמעט כל יום" כדי לספר לו על טענות להונאת בוחרים או ספירת קולות לא נאותה.<ref name="Dawsey2"></ref> דונוהו רשם שיחת טלפון ב-27 בדצמבר 2020 בינו לבין רוזן וטראמפ. הוא אפיין את הנשיא באומרו, "רק תגיד שהבחירות היו מושחתות + השאר את השאר לי ולחברי הקונגרס הרפובליקנים".

למחרת פנה ג'פרי קלארק , ממלא מקום התובע הכללי של החטיבה האזרחית, לרוזן ודונוהו עם טיוטת מכתב וביקש מהם לחתום עליו. המכתב הופנה לגורמים רשמיים במדינת ג'ורג'יה, ואמר כי למשרד המשפטים יש ראיות המעלות "חששות משמעותיים" לגבי תוצאות הבחירות לנשיאות, בניגוד למה שהודיע בר בפומבי שבועות קודם לכן, והציע כי בית המחוקקים של ג'ורג'יה " לכנס למושב מיוחד במטרה מוגבלת לדון בסוגיות הנוגעות למינוי אלקטורים לנשיאות". גם רוזן וגם דונוהו סירבו לחתום על המכתב, והוא מעולם לא נשלח.<ref></ref>

=== תכנון להפיכת תוצאות הבחירות בקונגרס ב-6 בינואר ===
חבר הקונגרס מו ברוקס, היה חבר הקונגרס הראשון שהכריז שיתנגד לאישור של תוצאות מכללת הבחירות, ב-6 בינואר 2021<ref name=":6"></ref><ref name=":8"></ref> ב-21 בדצמבר, ארגן ברוקס שלוש פגישות בבית הלבן בין טראמפ, מחוקקים רפובליקנים, ואחרים. המשתתפים כללו את טראמפ, סגן הנשיא פנס, הנציגים ג'ודי הייס (R-Ga.), ג'ים ג'ורדן (R-Ohio), ואנדי ביגס (R-Ariz.), מרג'ורי טיילור גרין (R-Ga.), וכן חברי הצוות המשפטי של טראמפ. מטרת הפגישות הייתה לתכנן אסטרטגיה כיצד הקונגרס יוכל לבטל את תוצאות הבחירות ב-6 בינואר. ברוקס אישר לאחר אחת הפגישות שהיא עסקה ב "הלוך ושוב לגבי התכנון והאסטרטגיה של 6 בינואר".<ref></ref>

בדצמבר 2022, אתר החדשות הליברלי Talking Points Memo דיווח כי השיג 2,319 הודעות טקסט שמדוז סיפק לוועדה לחקר המתקפה על הקפיטול ב-6 בינואר , כולל 450 התכתבויות עם 34 חברי קונגרס רפובליקנים הנוגעות לתוכניות להפיכת תוצאות הבחירות.<ref></ref>

===לחץ על סגן הנשיא פנס לדחות הצבעות של אלקטורים===
[[סגן נשיא ארצות הברית בזמן כהונת טראמפ, מייק פנס. לפי תאוריות קונספירציה היה יכול לחבל בתהליך ההצבעה של האלקטורים, ובכך לסייע לטראמפ להתמנות כנשיא]]
החל מסוף דצמבר, הופצו תיאוריות משפטיות כוזבות שטענו כי סגן הנשיא מייק פנס יוכל להפעיל את "הכרטיס של פנס" (The Pence card), פרצה משפטית כביכול, שתאפשר לו, בתפקידו כנשיא הסנאט, לדחות הצבעות של אלקטורים בעד ביידן ממדינות מתנדנדות, בטענה שהם הושגו על ידי אלקטורים שמונו במרמה. התאוריות הפכו לוויראליות בקרב תומכי טרמאפ ברשתות החברתיות.<ref name="NYT-20211002"></ref><ref name="SLN-20211008"></ref>

מקורן של התיאוריות הללו הוא איבן רייקלין (Ivan Raiklin), עורך דין וחבר לשעבר בכוחות המיוחדים של ארצות הברית, שהיה חבר בקבוצה קטנה של יוצאי מודיעין צבאי הקשורים למייקל פלין, אשר סייעו בהפצת מידע כוזב לפיו הבחירות ב-2020 נגנבו מטראמפ.<ref name="reuters.com"></ref><ref name="WP-202110232"></ref><ref></ref> התיאוריה נובעת מקריאה שגויה של סעיף 12 בכותרת 3 בקוד החוקים של ארצות הברית העוסקת בתפקידי הנשיא,[https://www.law.cornell.edu/uscode/text/3/12] המנחה את סגן הנשיא לבקש אישורי הצבעה אלקטורליים מכל מדינה שטרם שלחה את ההצבעות הללו לארכיון הלאומי עד יום רביעי הרביעי במספר בדצמבר. על פי התיאוריה, לפנס הייתה סמכות חד-צדדית להכריז כי למעשה לא התקבלו תעודות מדינה ממדינות במחלוקת, וכי יש להנפיק תעודות חדשות (ככל הנראה התומכות בנשיא טראמפ).<ref></ref><ref></ref>

ב-13 בדצמבר, בני ברית של טראמפ בבית הנבחרים פיתחו תוכנית הכוללת שלב בו פנס "משתמש בסיכום תוצאות הבחירות של הקונגרס ב-6 בינואר כדי להטות את הבחירות לנשיא טראמפ".<ref></ref> עורך דין מניו יורק, קנת צ'סברו, שלח דוא"ל לרודי ג'וליאני ואחרים עם תוכנית בשם "אסטרטגיית נשיא הסנאט" לפי התוכנית, אם פנס יפטר את עצמו, הסנאטור הרפובליקני צ'אק גראסלי מאיווה יהיה אחראי על אישור הבחירות, ואם גרסלי ידחה לעשות זאת, זה ייתן לטראמפ יותר זמן לחזק את עמדתו בבית המשפט ובדעת הקהל.<ref></ref>

ב-23 בדצמבר, טראמפ צייץ מחדש פוסט של רייקלין שקרא להפעיל את "כרטיס פנס"<ref name="WP-202110233"></ref> ביום המצוין בחוק, אך פנס לא נקט פעולה בהתאם לתיאוריה. בסוף דצמבר, התקשר פנס לשיחת ייעוץ עם סגן הנשיא לשעבר דן קווייל. לפי הכתבים בוב וודוורד ורוברט קוסטה, קוויל אמר לו: "מייק, אין לך גמישות בנושא הזה. אף אחד. אֶפֶס... אני יודע באיזו עמדה אתה נמצא. אני גם יודע מה החוק... אין לך כוח."<ref></ref> למרות שיום רביעי הרביעי בחודש חלף, טראמפ עדיין האמין שלפנס יש סמכות לדחות קולות אלקטורליים, וביקש ממנו לעשות זאת שוב ושוב; במהלך ארוחת הצהריים ב-5 בינואר, הודיע פנס לטראמפ שהוא לא מאמין שיש לו סמכות כזו.<ref></ref><ref name="nytsep142021"></ref>

ב-2 בינואר 2021, טראמפ, ג'וליאני, איסטמן ואחרים ערכו שיחת ועידה עם 300 מחוקקים של מדינות מפתח כדי לספק להם ראיות לכאורה להונאת בחירות, וזאת כדי להצדיק קריאה לישיבות מיוחדות של בתי המחוקקים שלהם בניסיון לבטל את הבחירות שלהם. שלושה ימים לאחר מכן, עשרות מחוקקים מחמש מדינות מפתח כתבו לסגן הנשיא פנס, ובקשו ממנו לדחות בעשרה ימים את האישור הסופי של האלקטורים ב-6 בינואר, כדי לאפשר למחוקקים את ההזדמנות לשקול מחדש את האישורים של מדינותיהם.<ref name="WP-202110234"></ref>

בינואר 2022, כשהקונגרס החל לדון אם לתקן את חוק ספירת הקולות מ-1887 כדי להבהיר שלסגן הנשיא אין כוח לבטל בחירות,<ref></ref> פרסם טראמפ הצהרה שטענה, באופן שקרי, שלפנס אכן יש כוח כזה: "למרבה הצער, הוא לא הפעיל את הכוח הזה, הוא יכול היה לבטל את הבחירות!" ו"עכשיו הם רוצים לקחת את זה ".<ref></ref> מספר ימים לאחר מכן הגיב פנס לדברים בעת שפנה אגודה הפדרליסטית : "הנשיא טראמפ טועה... לפי החוקה, לא הייתה לי זכות לשנות את תוצאות הבחירות שלנו."<ref></ref>

=== תזכירי אליס ===
ג'נה אליס
בערב השנה החדשה, ראש סגל הבית הלבן, מארק מדוז, שלח מזכר שנוסח על ידי עורכת הדין של טראמפ, ג'נה אליס לעוזר בכיר של סגן הנשיא, מייק פנס. המכתב כלל תוכנית מפורטת להפיכת תוצאות הבחירות. התוכנית הייתה שבב-6 בינואר, פנס יחזיר את תוצאות הבחירות לשש מדינות מתנדנדות עם תאריך יעד ב-15 בינואר, שבו על המדינות לקיים בחירות חדשות. אם מדינה מסוימת לא תחזיר את תוצאות הבחירות שלה עד לתאריך זה, לא טראמפ ולא ביידן יחזיקו ברוב, ולכן הבחירות יועברו לבית הנבחרים להצבעה כדי לקבוע את המנצח. לפי חוקת ארצות הברית, בתרחיש כזה ההצבעה תתבצע על בסיס שליטת המפלגה בבתי המחוקקים של המדינה, כאשר הרפובליקנים יחזיקו ב-26 מתוך 50, ככל הנראה יעניקו לטראמפ את הניצחון.<ref name="MemoFromTrumpAtty"></ref>

ב-5 בינואר אליס ניסחה תזכיר שני, אותו שיתפה עם עורך הדין האישי של טראמפ, ג'יי סקולוב . בתזכיר נטען כי הוראות מסוימות של חוק ספירת הקולות, שהגבילו את סמכותו של מייק פנס לקבל או לדחות אלקטורים נבחרים, אינן חוקתיות. אליס הציעה שכאשר פנס יגיע לאריזונה לפי סדר האלפביתי במהלך הסמכת הנשיא, הוא יוכל להכריז על תוצאות המדינה כ"שנויות במחלוקת" וישלח את כל האלקטורים בחזרה למדינות "כדי להשלים את הבירור הסופי של האלקטורים לפני המשך". סקולוב לא הסכים לטענה כי לפנס יש סמכות כזו.<ref name="memorandum re"></ref>

==ינואר 2021==

==התפתחויות לאחר מכן==

===ועדת חקירה של בית הנבחרים===
יושבת הראש של בית הנבחרים, ננסי פלוסי מינתה וועדה של חברי הבית לחקר הנושא. הוועדה הורכבה מ-7 חברי בית דמוקרטים ו-2 רפובליקנים, מאחר שרוב הרפובליקנים החרימו את הוועדה. ב-10 ביוני 2022, ועדת החקירה החלה להציג את ממצאיה. הוועדה האשימה את טראמפ בביצוע ניסיון הפיכה. החוקרים טענו כי המתקפה על הקפיטול נבעה מהאשמות שהשמיע טרמאפ בדבר הונאה לכאורה בבחירות לנשיאות. יו"ר הוועדה, בני תומפסון אמר: "ה-6 בינואר היה השיא של ניסיון ההפיכה - ניסיון חצוף. האלימות לא הייתה מקרית. הדמוקרטיה נותרה בסכנה. הקנוניה לסכל את רצון העם לא הסתיימה. יש כאלה שצמאים לכוח במדינה הזאת אבל אין להם אהבה או כבוד למה שהופך את אמריקה לגדולה". ליז צ'ייני, סגנית יושב ראש הוועדה, אמרה לעמיתיה הרפובליקאים, התומכים בטראמפ: "יום אחד דונלד טראמפ כבר לא יהיה כאן, אבל אתם תישאו את חרפתכם".

לפי הוועדה, סירוב של טראמפ להכיר בתבוסתו בבחירות לבש ממדים של קונספירציה. למרות שבתי המשפט בכל הערכאות סירבו לקבל את טיעוניו, ניסה טרמאפ לחתור תחת החלטותיהם. וכן כי הוא תכנן להחליף את צמרת משרד המשפטים בשבועות האחרונים של נשיאותו, לאחר שבכירי המשרד, חזרו והעמידוהו על טעותו, ודחו את בקשתו החוזרת להכריז שהבחירות זויפו.

הוועדה הציגה קטעי וידאו קצרים מראיונות ארוכים שהיא עשתה עם אישים הקשורים בפרשה. שר המשפטים האחרון של טראמפ, ויליאם באר, גילה כי אמר לטראמפ שהאשמותיו על זיוף הן "בולשיט", ושאין בהן כל ממש. בתו של טראמפ, איבאנקה, שכיהנה כיועצת בכירה בבית הלבן, אמרה לוועדה שהיא השתכנעה מדברי באר.

===הליכים משפטיים נגד אישים שעזרו לטראמפ===

כתב אישום של מדינת ג'ורג'יה נגד טרמאפ ועוזריו
ב-14 באוגוסט 2023, חבר מושבעים גדול במחוז פולטון, ג'ורג'יה הגיש כתבי אישום נגד 19 אנשים כולל טראמפ וחלק מעוזריו. הם הואשמו בידי התביעה בקשר לבחירות לנשיאות ארצות הברית בג'ורג'יה ב-2020, בגין השתתפות לכאורה בפעילות פלילית לקידום מאמציו של דונלד טראמפ לבטל את תוצאות הבחירות לנשיאות, עברירות על חוק RICO ועל כ-40 חוקים נוספים.

ב-24 באוקטובר 2023, במסגרת הסדר טיעון הודתה ג'נה אליס באשמת עבירות פליליות של סיוע להצהרות וכתבים כוזבים, בנוגע לכך שעזרה לג'וליאני ולעורך הדין ריי סמית "במודע, בכוונה ולא חוקית" להצהיר הצהרות כוזבות במהלך שימוע חקיקה בג'ורג'יה בדצמבר 2020. ההצהרות הכוזבות כללו טענות לפיהן הבחירות לנשיאות ב-2020 בג'ורג'יה כללו קולות בלתי חוקיים של למעלה מ-10,000 מתים, למעלה מ-2,500 עבריינים ולמעלה מ-2,400 אנשים לא רשומים. אליס אמרה לבית המשפט כי ב"ניסיון להעלות אתגרים לבחירות בכמה מדינות... לא הצלחתי לעשות את בדיקת הנאותות שלי", שכן היא לא "וידאה שהעובדות שעורכי הדין האחרים טענו כי הן נכונות היו, למעשה, נכונות." על פי תנאי הודאתה באשמה, אליס נידונה לחמש שנות מאסר על תנאי, תשלום פיצויים בסך 5,000 דולר ו-100 שעות של עבודות שירות. היא גם כתבה מכתב התנצלות לאזרחי ג'ורג'יה, והיא הסכימה לשתף פעולה באופן מלא עם התובעים נגד הנאשמים האחרים.

===פסיקת בית המשפט העליון בקולרדו נגד טראמפ===
ב-20 בדצמבר 2023, בית המשפט העליון של מדינת קולורדו פסל את טראמפ מריצה לנשיאות במדינה. לפי הפסיקה, טראמפ לא כשיר לרוץ לנשיאות עקב מעורבותו בהסתערות על הקפיטול, בנימוק לפיו סעיף 3 של התיקון ה-14 לחוקת ארצות הברית אוסר על מי שהיה מעורב במרידה להחזיק בתפקיד ציבורי.
, יישום הפסיקה יעוכב עד 4 בינואר כדי לאפשר לטראמפ להגיש ערעור לבית המשפט העליון של ארצות הברית. החלטה בעניין צריכה להתקבל עד 5 בינואר, היום האחרון שבו ניתן לקבוע במדינה את רשימת המועמדים בפריימריז של המפלגה הרפובליקנית.

פוליטיקאים ועיתונאים רבים בימין ראו בפסיקה "מזימה שמאלנית" כנגד טראמפ. לעומת זאת יריבו של טרמאפ בפריימריז הרפובלקנים רון דינסטיס טוען כי הפסיקה היא חלק מקוניה של השמאל בניסיון התערבות לטובת טרמאפ, באופן שיקל על הדמוקרטים להביס אותו. קיימים גם תומכים ומתנגדים שאינם חופפים את שני המחנות. רות מרקוס, הפרשנית המשפטית הבכירה של עיתון הוושינגטון פוסט, שהיא מבקרת של טראמפ, כתבה טור נגד פסיקת השופטים בטענה כי רק הקלפי הוא מקור סמכות לפסול את טראמפ. מנגד מי שהגישו את העתירה לבית המשפט היו רפובליקנים והעצמאיים מהזרם האוריג'נליסטי שטוען שצריך לפרש את החוקה לפי הכוונות המקוריות של המחוקקים. אלו הסתמכו על מאמרם של שני מרצים שמרנים, הפרופסורים וילאם בוד ומייקל סטוקס פולסן שטענו שסעיף 3 פוסל את טרמאפ בגלל ניסיונו לבטל את תוצאת הבחירות ומעורבותו בהסתערות על הקפיטול. השופט בדימוס ג'י מייקל לוטויג כתב על המאמר שלהם באטלנטיק ותמך בדעתם.

== קישורים חיצוניים ==

==הערות שוליים==

קטגוריה:הבחירות לנשיאות ארצות הברית 2020
קטגוריה:תאוריות קשר
קטגוריה:פופוליזם
קטגוריה:פופוליזם ימני